गौरतलब है कि एबी डीविलिर्स ने आइपीएल में अपनी टीम रॉयल चैलेंजर्स बैंगलोर के लिए आखिरी मैच खेलने के कुछ दिन बाद ही ये घोषणा कर दी थी। उन्होंने कहा था कि वो अब काफी थक चुके हैं और अब क्रिकेट से रिटायरमेंट चाहते हैं। उन्होंने अंतरराष्ट्रीय क्रिकेट के हर प्रारूप से अपने रिटायरमेंट की घोषणा कर दी थी। हालांकि उन्होंने ये साफ नहीं किया कि वो आइपीएल में खेलेंगे या नहीं लेकिन कुछ दिन पहले ही उन्होंने बैंगलोर के साइट को अनऑलो कर दिया था। एबी दक्षिण अफ्रीकी टीम का अहम हिस्सा थे लेकिन पिछले कुछ दिनों से लगातार चोटिल होने की वजह से वो चुनिंदा मैचों में ही हिस्सा ले पा रहे थे। इस आइपीएल में उन्होंने अपनी टीम बैंगलोर के लिए काफी अच्छा प्रदर्शन किया था।